open-index/open-wikipedia-markdown huggingface dataset:
క్లోమము

**క్లోమము** (ఆంగ్లం: **Pancreas**) జీర్ణ వ్యవస్థకు చెందిన ఒక క్లిష్టమైన గ్రంథి. మనిషి ఉదరము పైభాగంలో అడ్డంగా 15-25 సె.మీ.ల పొడుగుంటుంది. దీనిని మూడు భాగాలుగా చేయవచ్చును. ఇది చిన్న ప్రేగు (ఆంత్రమూలము) ప్లీహము ల మధ్యలో ఉంటుంది. ఈ గ్రంథి రెండు విధులు ఉన్నాయి. వినాళ గ్రంథి విధులు, జీర్ణ వ్యవస్థలో ఎంజైములను తయారు చెయ్యడానికి ఉపయోగపడుతుంది. ఆల్ఫా, బీటా, డెల్టా కణజలాలు ఉన్నాయి. ఆల్ఫా కణాలు గ్లుకగాన్ అనే హార్మోన్ ని స్రవింపజేస్తుంది. బీటా కణాలు ఇన్సులిన్ అనే హార్మోన్ ని స్రవింపజేస్తుంది. డెల్టా కణాలు సొమటోస్టాటిన్ని స్రవింపజేస్తుంది.

క్లోమాన్ని మొట్టమొదట గ్రీకు అనాటమిస్టు, సర్జన్ హెరోఫిలస్ (335-280 BC) లో గుర్తించాడు. కొన్ని వందల సంవత్సరాల తర్వాత మరొక గ్రీకు అనాటమిస్టు రుఫోస్ "pancreas" అనే నామకరణం చేశాడు. గ్రీకు భాషలో *pan* అంటే "అంతా",, *kreas*, "మాంసం" అంటే మొత్తం అంతా మెత్తగా ఉండే అవయవం అని అర్థం.

## క్లోమ విధులు
క్లోమం ద్విపాత్రాభినయం చేసే అవయవం. దీనిలో వినాళ గ్రంథి, జీర్ణ సంబంధ గ్రంథిగా కలిసి ఉంటాయి.

### వినాళ గ్రంథి

వినాళ గ్రంథిగా పనిచేసే క్లోమం లోని మిలియను కణాలన్నింటినీ కలిపి లాంగర్ హాన్స్ పుటికలు అంటారు. వీనిలో నాలుగు రకాల కణాలుంటాయి. వీనిలో ఆల్ఫా కణాలు గ్లూకగాన్, బీటా కణాలు ఇన్సులిన్, డెల్టా కణాలు సొమాటోస్టాటిన్, PP కణాలు క్లోమ పాలిపెప్టైడ్ లను స్రవిస్తాయి.

ప్రతీ లాంగర్ హాన్స్ పుటికలోను ఈ నాలుగు రకాల కణాలు దగ్గరగా కలిసిఉంటాయి. వీని మధ్య సన్నని రక్తనాళాలు వల లాగా ఏర్పడి ప్రతి కణాన్ని ఆనుకొని ఉండడం మూలంగా వాటి స్రవాలు తిన్నగా రక్తంలోని విడుదల కావడానికి అవకాశం కలుగుతుంది.

### జీర్ణ గ్రంథి

క్లోమం లోని జీర్ణ గ్రంథి భాగం వివిధ ఎంజైములను, క్షార ద్రవాలను చిన్న ప్రేగులోనికి క్లోమ నాళం ద్వారా స్రవిస్తుంది. జీర్ణ సంబంధ ఎంజైములలో ముఖ్యమైనవి ట్రిప్సిన్, కైమోట్రిప్సిన్, లైపేజ్, ఎమైలేజ్. వీనిని అసినార్ కణాలలో తయారౌతాయి. క్లోమ నాళాలలోని కణాలు బైకార్బనేట్లు, లవణాలు ఎక్కువగా ఉండే ద్రవాల్ని తయారుచేస్తాయి.

## వ్యాధులు
### [[క్లోమ క్రోధం|క్లోమ]] క్రోధం

క్లోమము వాపు లేదా క్లోమ క్రోధం లేదా పాంక్రియాటైటిస్ (Pancreatitis) అనేది సాధారణంగా క్లోమ రసాలు బయటకు రాకముందే గ్రంథిలోనే క్రియాశీలమై, తమను ఉత్పత్తి చేసిన క్లోమాన్ని, క్లోమ కణాలను హరించడం వలన కలిగే వ్యాధి. దాని మూలంగా క్లోమం ఆగ్రహించినట్లుగా వాచిపోతుంది. కొన్ని సార్లు ఇది అకస్మాత్తుగా ప్రారంభమై తీవ్రమైన కడుపు నొప్పిని కలిగిస్తుంది. దీనిని 'అక్యూట్ పాంక్రియాటైటిస్' (Acute Pancreatitis) అంటారు. మరికొన్ని సార్లు ఇది క్రమేపీ పెరుగుతూ దీర్ఘకాలం వేదిస్తుంది. దీనిని 'క్రానిక్ పాంక్రియాటైటిస్' (Chronic Pancreatitis) అంటారు.

### [[మధుమేహం]]

### కృత్రిమ తిత్తులు
కృత్రిమ తిత్తులు (Pseudocysts) ద్రవాలు కలిగివున్న తిత్తులు. వీనిలో సాధారణంగా క్లోమపు ఎంజైములు, రక్తం, మృత కణజాలలు ఉంటాయి. ఇవి సామాన్యంగా కడుపులోనే క్లోమ పరిసరాల్లో తయారౌతాయి. ఇవి క్లోమ క్రోధం (pancreatitis) మూలంగా ఎక్కువగా పిల్లలలో కనిపిస్తుంది. ఇవి క్లోమంలోని సుమారు 75% గడ్డలకు కారణం. *Pseudo-* అంటే లాటిన్ భాషలో "కృత్రిమం" అని అర్థం. నిజమైన తిత్తులలో కణజాలల పొర ఉంటుంది. కృత్రిమ తిత్తులలో ఇది లోపిస్తుంది.

### [[పరస్థాన క్లోమము|పరస్థాన]] క్లోమము
thumb|కడుపు అంతిమకుహరంలో స్థానభ్రష్ట క్లోమము
శరీరంలో క్లోమగ్రంథితో ఏ సంబంధం లేకుండా ఇతర స్థానాలలో చిక్కుకున్న  క్లోమగ్రంథి కణజాలాన్ని పరస్థాన క్లోమం, లేక స్థానభ్రష్ట క్లోమంగా (ఎక్టోపిక్ పాంక్రియాస్) పరిగణిస్తారు. దీని వలన కొందరిలో కడుపునొప్పి, కడుపులో ఉబ్బు కలుగవచ్చు.

### [[ట్యూమర్లు]] , [[కాన్సర్]]

## మూలాలు

వర్గం:శరీర నిర్మాణ శాస్త్రము
దోమ

**దోమ** రక్తాన్ని పీల్చి చాలా వ్యాధులకు కారణమైన కీటకము. దోమలు ప్రపంచ వ్యాప్తంగా ఉష్ణ మండల దేశాలలో అధికంగా ఉన్నాయి. వీటిలో ముఖ్యంగా మూడు రకాల దోమలు వ్యాధులకు వాహకాలుగా పనిచేస్తాయి. అవి కులిసిడే కుటుంబానికి చెందిన క్యూలెక్స్, అనాఫిలస్, ఈడిస్ దోమలు. వీటి దేహంలో తల, వక్షం, ఉదరం అనే మూడు భాగాలుంటాయి. మధ్యవక్షానికి ఒక జత రెక్కలు ఉంటాయి. అంత్యవక్షానికి చెందిన రెక్కలు 'హాల్టర్లు' గా ఉండి శరీర సమతాస్థితికి పనిచేస్త్రాయి. ఆడ దోమలలో గుచ్చి పీల్చేరకమైన ముఖభాగలుంటాయి. ఇవి మానవులమీద అంతరాయక బాహ్య పరాన్న జీవులుగా బ్రతుకుతాయి. మగ దోమలు మొక్క స్రావాల మీద బ్రతుకుతాయి.

ఇవి నీటిలో ఉండే సేంద్రియ పదార్ధాలను తింటాయి. ఇవి రూపవిక్రియ జరుపుకొని ప్యూపాలుగా ఏర్పడతాయి. డింభకాలు శ్వాస గొట్టాలతోను, ప్యూపాలు అంకుశ నాళాలు, తుత్తారలతోను గాలిని పూల్చుకొంటాయి. సాధారణ వ్యక్తులతో పోల్చితే మద్యం తాగిన వారిపై దోమలు అధికంగా దాడి చేస్తాయట.

## వ్యాధులు
* మలేరియా
* బోదకాలు
* డెంగూ జ్వరం
* మెదడువాపు వ్యాధి
## అవతార్‌ (మలేరియా నిరోధక) దోమలు
మలేరియా నుంచి కాపాడే కొత్త అవతార్‌ (టీకా) దోమల్నిశాస్త్రవేత్తలు ఆవిష్కరించారు. ఈ దోమలు కుడితే మనిషిలో రోగనిరోధక శక్తి పెరుగుతుంది. తద్వారా మలేరియాను నియంత్రించడానికి వీలవుతుంది. దోమ లాలాజల గ్రంథుల నుంచి 'లైస్మేనియా' టీకా మందు వెలువడేలా వాటి జన్యు క్రమంలో మార్పు తెచ్చారు. మలేరియా వల్ల ఏటా ప్రపంచవ్యాప్తంగా 10-20 లక్షల మంది మరణిస్తున్నారు.మలేరియా పరాన్నజీవ మణిరాజు (ప్లాస్మోడియం) రాకను నిరోధించే విధంగా దోమ జన్యుక్రమంలో కొన్ని మార్పులు చేశారు. ఆ తర్వాత ఆ మార్పులతో కూడిన జన్యుసమాచారాన్ని దోమ అండాల్లో ప్రవేశపెట్టారు. వాటినుంచి పుట్టిన కొత్తతరం దోమలు మలేరియా వ్యాధి నిరోధకతను సంతరించుకున్నాయి. ఆ దోమలకు ప్లాస్మోడియంతో కూడిన రక్తాన్ని అందించి పరీక్షించారు. రక్తం తాగినప్పటికీ ఒక్క దోమలోకి కూడా పరాన్నజీవి ప్రవేశించలేకపోయింది. 'దోమల జీవితకాలం రెండువారాలకు మించదు. ఈ నేపథ్యంలో భూమ్మీద ఉన్న సాధారణ దోమలను తొలగించివేస్తూ వాటి స్థానంలో జన్యుపరివర్తిత దోమలను ప్రవేశపెట్టటం అసాధ్యమేమీ కాదు.

## దోమల నియంత్రణ
* నీరు నిల్వ ఉండే ప్రాంతాలు, చెత్తా చెదారం నిల్వ ఉండే చోట్ల శుభ్రం చెయ్యాలి.
* ఫ్రిడ్జ్‌ కింద ఉండే నీటి ఫ్యానుల్లో నిల్వ ఉండే నీటిలో కూడా దోమలు పెరుగుతాయి. ఆ నీరు ఎప్పటికప్పుడు పారబోయాలి.
* పూలకుండీల్లో నిల్వ ఉండే నీరు కూడా దోమలు పెరిగేందుకు అనుకూలమే. ఆ నీరు ఎప్పటికప్పుడు బయటకి పోయేలా జాగ్రత్తలు తీసుకోవాలి. కుండీకి చిన్న కన్నం చేసి చొక్కా బొత్తాం అతికించడం వల్ల నీరు బయటకు పోతుంది. మట్టి పోకుండా కాపాడుకోవచ్చు.
* సెప్టిక్‌ ట్యాంకుల నుండి దుర్వాసన పోయే గొట్టాలకు తీగ మెస్‌ జల్లెడలు బిగించాలి.సెప్టిక్‌ ట్యాంకులో కొంచెం కిరోసిన్ పోయాలి.
* పాత టైర్లు, తాగి పారేసిన కొబ్బరి బొండాలు, వాడి విసిరేసిన ప్లాస్టిక్‌ టీ కప్పులను దూరంగా తరలించాలి.లేదా తగలబెట్టాలి.
* లేఅవుట్లలో ఇళ్లు కట్టకుండా ఉంచేసిన ఖాళీ స్థలాల చుట్టూ రోడ్లు వచ్చిస్థలాలు లోతట్టు ప్రాంతాలుగా మారడంతో వర్షపు నీటితో నిండిపోతున్నాయి. దోమలు ఇబ్బడిముబ్బడిగా పెరుగుతున్నాయి. వాటిని పూడ్పించాలి. 
* నీరు నిల్వ ఉండే ప్రాంతాల్లో క్రమం తప్పకుండా ఫాగింగ్‌ చేయాలి.

వర్గం:ఈగలు
వర్గం:పరాన్న జీవులు
తిరుమల ఆస్థాన మండపం

thumb|right|తిరుమల ఆస్థాన మండపం
తిరుమల ఆస్థాన మండపం తిరుపతి తిరుమల దేవస్థానముల వారు నిర్వహించే ఆధ్యాత్మిక కార్యక్రమాలు నడిచే ప్రదేశం. ప్రతి రోజు ఈ మండపంలో ఆధ్యాత్మిక సాంస్కృతిక కార్యక్రమాలు జరుగుతాయి. ఈ ఆస్థాన మండపం శ్రీవారి ఆలయానికి ఎదురుగా, బేడి ఆంజనేయస్వామి దేవాలయము వెనుక ఉన్నది. ఈ మండపము లోపలి భాగమున శ్రీ మహా విష్టువు యొక్క దశావతారముల శిల్పములతో అందంగా తీర్చిదిద్దారు.

ఈ మంటపంలో ఆధ్యాత్మిక ప్రచచన కర్తల ఉపన్యాసాలు, సంగీత కచేరీలు, హరికథలు, భజన కార్యక్రమాలు ధర్మ ప్రచార పరిషత్ అధ్వర్యంలో జరుగుతాయి. thumb|right|తిరుమల ఆస్థాన మండపం
## మూలాలు

## బయటి లింకులు
తి.తి.దే. సైటు నుండి ఆస్థాన మండపం గురించి

వర్గం:తిరుమల
కటి

కటి ఎముకలతో చేయబడిన గిన్నెలాంటి భాగం. ఇది వెన్నెముకకు క్రిందిభాగంలో రెండు తొడలను మొండెంతో కలుపుతుంది. దీనిలో జననేంద్రియాలు, జీర్ణవ్యవస్థ, మూత్రవ్యవస్థ అంత్యభాగాలు భద్రంచేయబడ్డాయి.
## కటి వ్యాయామం
మూత్రాన్ని ఆపుకోలేకపోవటం, మూత్రం వస్తున్నట్టు అనిపించగానే వెంటనే మూత్రశాలకు వెళ్లాల్సి రావటమనేది మహిళల్లో తరచుగా కనిపించే సమస్యే. అయితే ఇలాంటిది పురుషుల్లో కనిపిస్తే చాలామంది ప్రోస్టేట్ సంబంధ సమస్యగా భావిస్తుంటారు. దీన్ని పట్టించుకోకుండా వదిలేస్తుంటారు. మూత్రం ఆపుకోలేని మహిళలకు కటి భాగం కండరాలు బలోపేతం కావటానికి ప్రత్యేకమైన వ్యాయామాలను వైద్యులు సూచిస్తుంటారు. అయితే ఇవి స్త్రీలకు మాత్రమే కాదు ఇలాంటి సమస్యతో బాధపడే పురుషులకూ మేలు చేస్తున్నట్టు ఒక అధ్యయనంలో బటయపడింది. ఇవి మందులతో సమానంగా పనిచేస్తున్నట్టూ వెల్లడైంది. మూత్రాశయం అతిగా స్పందించే (ఓవర్‌యాక్టివ్ బ్లాడర్) గుణం గలవాళ్లు మూత్రం వస్తున్నట్టు అనిపించగానే వెంటనే మూత్రశాలకు వెళ్లాల్సిందే. ఇది క్రమంగా మూత్రం ఆపుకోలేకపోవటానికీ దారితీస్తుంది. వీళ్లు ప్రవర్తనకు సంబంధించిన మార్పులను పాటించటంతో పాటు అవసరమైతే మందులూ వేసుకోవాల్సి ఉంటుంది. మందులు వేసుకుంటున్నప్పటికీ మూత్ర సమస్యలతో బాధపడుతున్న మధ్యవయసు, వృద్ధులపై అమెరికాలోని ఎమోరీ విశ్వవిద్యాలయం పరిశోధకులు ఒక అధ్యయనం చేశారు. అప్పటికే వేసుకుంటున్న మందులకు తోడు అదనంగా ఆక్సీబుటీనిన్ మందు వేసుకోవటం గానీ ప్రవర్తన పరమైన మార్పులను గానీ ఎనిమిది వారాల పాటు పాటించాలని వీరికి సూచించారు. ఈ పద్ధతుల్లో సాయంత్రం వేళల్లో ద్రవాలను తగ్గించటం, రాత్రిపూట మూత్రం వస్తున్నట్టు అనిపించినపుడు దాన్ని ఆపుకునే ప్రయత్నం చేయటం, కటి భాగం కండరాలకు సంబంధించిన వ్యాయామాలు చేయటం వంటివి ఉన్నాయి. ఈ వ్యాయామాల్లో భాగంగా.. కటి భాగం కండరాలు సంకోచించేలా రెండు నుంచి పది సెకన్ల పాటు గట్టిగా బిగపట్టి వదిలేయాలని చెప్పారు. ఈ వ్యాయామాన్ని రోజుకి 45 సార్లు (మొత్తం మూడు విడతల్లో) చేయాలని సూచించారు. మందులు వేసుకున్నవారితో పోలిస్తే వ్యాయామం చేసినవారిలో రాత్రిపూట మూత్రానికి వెళ్లాల్సిన అవసరం గణనీయంగా తగ్గినట్టు పరిశోధకులు గుర్తించారు. అధ్యయనంలో పాల్గొన్న వారిలో మొత్తమ్మీద 90 శాతం మంది కొత్త చికిత్సతో సంతృప్తిగా ఉన్నట్టు చెప్పటం విశేషం. మూత్రాశయ నియంత్రణ సమస్యలు గల పురుషుల్లో కటి వ్యాయాయం ప్రభావాలపై చేసిన తొలి అధ్యయనం ఇదేనని ఎమోరీ విశ్వవిద్యాలయానికి చెందిన డాక్టర్ తియోడోర్ ఎం.జాన్సన్ వివరిస్తున్నారు. ఈ సమస్యలకు మందులను ఇస్తున్నప్పటికీ వీటితో నోరు ఎండిపోవటం, మలబద్ధకం వంటి దుష్ప్రభావాలు కనిపిస్తుండటంతో చాలామంది మధ్యలోనే మానివేస్తుంటారు. కాబట్టి తేలికైన, ఖర్చుతో పనిలేని ఈ వ్యాయామం చేయటం మంచిదని జాన్సన్ సూచిస్తున్నారు.

వర్గం:శరీర నిర్మాణ శాస్త్రము
ప్లీహము

**ప్లీహము** (Spleen) దాదాపు అన్ని సకశేరుకాలలో (వెన్నముక కలిగిన జీవులు) ఉదరము పైభాగంలో ఎడమవైపుంటుంది. రక్తాన్ని జల్లెడ పట్టడం, పాత ఎర్ర రక్తకణాల్ని నిర్మూలించడం దీని ముఖ్యమైన పనులు. షాక్ కి గురవడం లాంటి కొన్ని అత్యవసర పరిస్థితుల్లో శరీరంలో కణజాలానికి రక్తం సరఫరా కానప్పుడు వాటికి సరఫరా చేయడం కోసం కొంత రక్తాన్ని నిలువ చేసుకుంటుంది. అంతే కాకుండా రక్తంలోని ఐరన్ ను పునరుపయోగిస్తుంది. ఇది ఇంచుమించుగా 12.5 × 7.5 × 5.0 సె.మీ.ల సైజు, 150 గ్రాముల బరువుంటుంది. ఒక 10 శాతం మనుషుల్లో ఇవి ఒకటి కంటే ఎక్కువగా ఉంటాయి.

## వ్యాధులు
* ప్లీహము చాలా రకాల వ్యాధులలో పెద్దదవుతుంది. దీనిని సామాన్యంగా కడుపులో బల్ల అంటారు.
* శస్త్రచికిత్స ద్వారా దీనిని తొలగించిన వారిలో కొన్ని వ్యాధులు తీవ్రస్థాయిలో వస్తాయి.

## మూలాలు

వర్గం:శరీర నిర్మాణ శాస్త్రము
దేశాల జాబితా – జనసాంద్రత క్రమంలో

**వివిధ దేశాలు, ఆధారిత ప్రాంతాలు జాబితా – జనసాంద్రత ప్రకారం – చదరపు కిలోమీటరుకు జనాభా **– (List of countries and dependencies by population density in inhabitants/km²) ఇక్కడ ఇవ్వబడింది. దాదాపు స్వతంత్ర ప్రతిపత్తి ఉన్నాగాని గుర్తింపు లేని దేశాలు కూడా ఈ జాబితాలో చేర్చ బడ్డాయి కాని వాటి ర్యాంకులు ఇవ్వలేదు.

ఇక్కడ దేశాల వైశాల్యం గణించడంలో భూభాగం, భూభాగంలో ఉన్న నీటి ప్రదేశాలు (సరస్సులు, జలాశయాలు, నదులు వంటివి) కూడా పరిగణించబడ్డాయి. ఇందులో ఉన్న డేటా వివరాలు అధికభాగం 2005 జూలై ఐక్య రాజ్య సమితి ప్రపంచ జనాభా పరిస్థితుల నివేదిక (United Nations World Populations Prospects Report -2004 revision) నుండి గ్రహించ బడ్డాయి.

మొత్తం **[[జనాభా]]**ను దేశ వైశాల్యంతో భాగించడం ద్వారా ఈ **[[జనసాంద్రత]]** లెక్క వేయబడింది. కనుక నగరాల జనసాంద్రత గానీ, ఆ జనాభా అవుసరాలను తీర్చడానికి ఆ దేశం కలిగి ఉన్న వనరులు గాని ఈ జాబితాలో సూచింపబడవు.

ఆధారాలు: United Nations World Population Prospects (2004 revision). 2005 సమాచారం.

## గమనించవలసినవి, సూచనలు, మూలాలు


## ఇవి కూడా చూడండి
## ఇవి కూడా చూడండి

* ప్రపంచ జనాభాకు సంబంధించిన కొన్ని జాబితాలు
** **[[దేశాల జాబితా – జనసంఖ్య క్రమంలో]]**
** **[[దేశాల జాబితా – 2005 జనసంఖ్య క్రమంలో]]** 
** **[[దేశాల జాబితా – 1907 జనసంఖ్య క్రమంలో]]**
** **దేశాల జాబితా – జనసాంద్రత క్రమంలో**
** **[[దేశాల జాబితా – జననాల రేటు క్రమంలో]]** 
** **[[దేశాల జాబితా – ఆంగ్లభాష మాట్లాడేవారి సంఖ్య క్రమంలో]]** 
** **[[దేశాల జాబితా – అక్షరాస్యత క్రమంలో]]** 
** **[[దేశాల జాబితా – పేదరికంలో ఉన్న జనసంఖ్య శాతం క్రమంలో]]** 
** **[[దేశాల జాబితా – మానవ అభివృద్ధి సూచికలు]]**

వర్గం:దేశాల జాబితాలు
దేశాల జాబితా – 1907 జనసంఖ్య క్రమంలో

List of countries by population in 1907

1907లో ప్రచురింపబడిన నుట్టల్ ఎన్సైక్లోపీడియా (Nuttall Encyclopedia) ప్రకారం అప్పటి వివిధ దేశాల జనాభా వివరాలు ఈ పట్టికలో ఇవ్వబడ్డాయి. ఈ వివరాలు అప్పటికి సాధ్యమైన వనరులద్వారా వేయబడిన అంచనాలు. ( ఈ పట్టిక అసంపూర్ణంగా ఉంది). 

} బోర్ను || 5,000,000
|-
| 34||align=left|  || 5,000,000
|-
| 35||align=left|  కొలంబియా|| 4,604,000
|-
| 36||align=left|  || 4,390,000
|-
| 37||align=left|  మొరాకో || 4,162,000
|-
| 38||align=left|  ఇథియోపియా || 4,000,000
|-
| 39||align=left|  అల్జీరియా || 4,000,000
|-
| 40||align=left|  ఆస్ట్రేలియా || 4,000,000
|-
| 41||align=left|  పెరూ || 3,700,000
|-
| 42||align=left|  స్విట్జర్‌లాండ్ || 3,525,300
|-
| 43||align=left|  తైవాన్(ఫార్మోసా) (జపాన్) || 3,500,000
|-
| 44||align=left|  బల్గేరియా || 3,154,000
|-
| 45||align=left|  చిలీ || 2,867,000
|-
| 46||align=left|  గ్రీస్ || 2,800,000 to 5,000,000 
|-
| 47||align=left|  వెనిజ్వెలా || 2,741,000
|-
| 48||align=left|  మడగాస్కర్ || 2,706,700
|-
| 49||align=left|  కాష్మీర్ || 2,543,000
|-
| 50||align=left|  ఫిన్లాండ్ || 2,431,000
|-
| 51||align=left|  అంగోలా || 2,400,000
|-
| 52||align=left|  నార్వే || 2,324,800
|-
| 53||align=left|  క్రొయేషియా, స్లొవేనియా || 2,201,000
|-
| 54||align=left|  డెన్మార్క్ || 2,182,000
|-
| 55||align=left|  ఉజ్బెకిస్తాన్|| 1,800,000
|-
| 56||align=left|  Borneo || 1,800,000
|-
| 57||align=left|  (కేప్ కాలనీ) (దక్షిణ ఆఫ్రికా) || 1,527,000
|-
| 58||align=left|  || 1,500,000
|-
| 59||align=left|  క్యూబా || 1,500,000
|-
| 60||align=left|  బొలీవియా || 1,500,000
|-
| 61||align=left|  ఈక్వడార్ || 1,271,000
|-
| 62||align=left|  || 1,200,000
|-
| 63||align=left|  ఎల్ సాల్వడోర్ || 1,116,300
|-
| 64||align=left|  గ్వాటెమాలా || 1,046,000
|-
| 65||align=left|  ఉరుగ్వే || 1,026,000
|-
| 66||align=left|  పరాగ్వే || 715,000
|-
| 67||align=left|  డొమినికన్ రిపబ్లిక్ || 610,000
|-
| 68||align=left|  నికారాగ్వా || 515,000
|-
| 69||align=left|  ఒమన్ || 500,000
|-
| 70||align=left|  సూడాన్ (ఈజిప్షియన్ సూడాన్) || 500,000
|-
| 71||align=left|  ఎస్టోనియా|| 393,000
|-
| 72||align=left|  కోస్టారీకా || 341,600
|-
| 73||align=left|  పనామా || 318,000
|-
| 74||align=left|  కేనరీ దీవులు || 288,000
|-
| 75||align=left|  ఎరిట్రియా || 220,000
|-
| 76||align=left|  న్యూజిలాండ్ || 188,000
|-
| 77||align=left|  పాపువా న్యూగినియా || 188,000
|-
| 78||align=left|  బార్బడోస్ || 182,000
|-
| 79||align=left|  ఫిజీ|| 125,000
|-
| 80||align=left|  || 82,000
|-
| 81||align=left|  బహ్రయిన్|| 70,000
|-
| 82||align=left|  || 54,000
|-
| 83||align=left|  బెలిజ్ (బ్రిటష్ హోండూరస్) || 45,000
|-
| 84||align=left|  అండొర్రా || 6,000
|}

## ఇవి కూడా చూడండి
* List of countries by population in 2005
* List of countries by population
దేశాల జాబితా – 2005 జనసంఖ్య క్రమంలో

List of countries by population in 2005

:*2005 ప్రపంచ జనాభా లెక్కలలో వ్యత్యాసాలను సరి చూసి తయారు చేసిన జాబితా ఇది. కనుక దయ చేసి మార్చ వద్దు. *

ఇది 1 జూలై 2005 నాటి గణాంకాలు, అంచనాల ఆధారంగా ప్రపంచంలోని అన్ని స్వాధిపత్య దేశాలు, ప్రాంతాల వారీగా జన సంఖ్య జాబితా. 
The figures are estimates for the year 2005 from the U.N. World Population Prospects (2004 revision) using the medium fertility variant. 

ఈ జాబితాలో ఐక్య రాజ్య సమితి చే గుర్తించబడిన అన్ని స్వాధిపత్య దేశాలు, ఆధారిత ప్రాంతాలు, చైనా రిపబ్లిక్ (తైవాన్) అధినంలో ఉన్న భూభాగం ఇవ్వబడ్డాయి.
ఇదే జాబితా ---లో చిత్రపట రూపంలో ఇవ్వబడింది.

. 

## ఇవి కూడా చూడండి
* List of countries
* List of countries by area 
* List of countries by population in 1907
* List of continents by population
* List of religious populations
* World population
* Human geography

## గమనించవలసినవి, సూచనలు, మూలాలు




## బయటి లింకులు
*United Nations Analytical Report for the 2004 revision of World Population Prospects  - includes details of methodology and sources used for the population estimates above.
*Population clocks & projected growth charts for all countries
శకుంతల (అయోమయ నివృత్తి)

**శకుంతల** పేరుతో అనేక వ్యాసాలున్నవి. అవి

*శకుంతల - మేనక విశ్వామిత్రుల సంతానము, భరతుని తల్లి
*శకుంతల (1966 సినిమా) - 1966లో విడుదలైన తెలుగు సినిమా - ఎన్.టి. రామారావు, బి. సరోజాదేవి నటించినది.
* శకుంతల (1932 సినిమా) - యడవల్లి సూర్యనారాయణరావు, సురభి కమలాబాయి నటించినది.
* అభిజ్ఞాన శాకుంతలము - మహాకవి కాళిదాసు వ్రాసిన సంస్కృత నాటకము

## స్త్రీలింగ పేరు
* తెలంగాణ శకుంతల, రంగస్థల నటి, తెలుగు సినిమా రంగంలో క్యారెక్టర్ నటి, ప్రతినాయకురాలు, హాస్య నటి. 
* శకుంతలా దేవి (నవంబరు 4, 1929 –ఏప్రిల్ 21, 2013 ) ప్రపంచ ప్రసిద్ధ గణిత, ఖగోళ, జ్యోతిష శాస్త్రవేత్త.
* శకుంతలా పరాంజపే, ఒక భారతీయ రచయిత్రి, ప్రసిద్ధ సంఘ సేవకురాలు.

వర్గం:స్త్రీలింగ పేర్లు
అహల్య (అయోమయ నివృత్తి)

**అహల్య** అన్న పేరు వీటిని సూచిస్తుంది:

*అహల్య, గౌతమ మహర్షి భార్య, రామాయణములోని ఒక పాత్ర
*అహల్య (సినిమా), తెలుగు సినిమా
అండాశయము

**అండాశయము** (Ovary) స్త్రీ జననేంద్రియాలలో అండాలను తయారుచేయు భాగం. రెండు అండాశయాలు కటి ప్రదేశంలో గర్భకోశానికి ఇరువైపులా ఉంటాయి. స్త్రీ రజస్వలయిన దగ్గరినుండి ముట్లు పోయేవరకు నెలకి ఒక అండం చొప్పున విడుదలవుతుంది. ఇలా విడుదలైన అండం శుక్రంతో ఫలదీకరణం చెంది గర్భకోశంలో పిండంగా తయారవుతుంది.
అరుదుగా అండాశయములోనే ఫలదీకరణం జరిగి గర్భం దాల్చి పిండం తయారయ్యే అవకాశం ఉంది. దీనిని అండాశయ గర్భం (Ovarian pregnancy) అంటారు.

## నిర్మాణము
### లిగమెంట్లు
మానవులలో రెండు అండాశయాలు కటిభాగంలో గర్భకోశానికి రెండు వైపులా ఒక బలమైన అండాశయపు లింగమెంటు (ovarian ligament) ద్వారా వేలాడినట్లుగా సంధించబడి వుంటుది. ఇవి కొంతభాగం ఉదరకోశ ఉపకళా కణజాలముతో కప్పబడివుంటుంది. అండాశయన్ని చుట్టూ ఉన్న గర్భాశయపు వెడల్పాటి లిగమెంటు (broad ligament of the uterus) ను మీసో ఒవేరియం అంటారు.

### సూక్ష్మ నిర్మాణము
* పుటికా కణాలు అండాశయపు ఉపరితలాన్ని కప్పుతున్న ఉపకళా కణజాలము నుండి ఉద్భవిస్తాయి.
* గ్రాన్యులోజా కణాలు - పుటికా కణాలను ఆవరిస్తూ ఉంటాయి.
* బీజ కణాలు (Gametes)

* ఉపరితలాన్ని కప్పుతున్న పొరను అండాశయపు ఉపరితల ఉపకళా కణజాలము అంటారు.
* అండాశయపు కార్టెక్సు (cortex) లో పుటికలు, వాటిమధ్య సంయోజక కణజాలము ఉంటాయి. Included in the follicles are the cumulus oophorus, membrana granulosa (and the granulosa cells inside it), corona radiata, zona pellucida, and primary oocyte. The zona pellucida, theca of follicle, antrum and liquor folliculi are also contained in the follicle. Also in the cortex is the corpus luteum derived from the follicles.
* లోపలిభాగాన్ని అండాశయపు దవ్వ (medulla) అంటారు. దీనిలో పుటికలు ఉండవు.

## విధులు
* ప్రతి నెల ఒక అండాన్ని విడుదల చేసి పిండోత్పత్తికి కీలకపాత్ర పోషిస్తుంది.
* ఇవి ఈస్ట్రోజెన్ (Estrogen), ప్రొజెస్ట్రోజెన్ (Progesterone) అనే రెండు హార్మోనులను స్రవిస్తుంది. ఈస్ట్రోజెన్ యౌవనంలో ద్వితీయ లైంగిక లక్షణాలను అభివృద్ధి చేస్తుంది. ప్రొజెస్ట్రోజెన్ తో కలసి ఋతుక్రమాలు సక్రమంగా జరిపిస్తుంది.

## వ్యాధులు

* అండాశయపు వాపు లేదా ఊఫరైటిస్ (Oophoritis)
*పాలీసిస్టిక్ అండాశయ వ్యాధి (పీసీఓడీ)(Polycystic Ovary Disease or PCOD)
* అండాశయం మడతపడటం (Ovarian torsion)
* అండాశయపు తిత్తులు (Ovarian cysts)
* అండాశయపు కాన్సర్ (Ovarian cancer)

## మందులు

* సెట్రోరెలిక్స్: మహిళల్లో అండాశయ ఉద్దీపనను పొందే ప్రారంభ అండోత్సర్గాన్ని నిరోధించడానికి సంతానోత్పత్తి చికిత్సలో ఉపయోగించే ఔషధం.

## చిత్రమాలిక

దస్త్రం:Benign Ovarian Cyst.jpg|అండాశయ తిత్తి.
దస్త్రం:Ovarian carcinoma.JPG|అండాశయ కాన్సర్.
దస్త్రం:Mature cystic teratoma of ovary.jpg|A benign tumor of the ovary, discovered during a C-section; this is a 4&nbsp;cm teratoma


## మూలాలు

వర్గం:శరీర నిర్మాణ శాస్త్రము
లాలాజల గ్రంధులు

**లాలాజల గ్రంధులు** (Salivary glands) నోటిలోనికి లాలాజలాన్ని (Saliva) విడుదలచేస్తాయి. ఇవి మానవులలో మూడు జతలుంటాయి. లాలజల గ్రంధులు   లాలాజలం ను ఉత్పత్తి  చేసి  దానిని నోటిలోనికి విడుదల చేస్తాయి . ఇది అనేక రకాల గ్రంధుల ద్వారా స్రవిస్తుంది. లాలాజలాలను స్రవించే  గ్రంధులతో పాటు, మూడు ప్రధాన జతల లాలాజల గ్రంథులు ఉన్నాయి అవి  పరోటిడ్, సబ్‌మాండిబ్యులర్, సబ్లింగ్యువల్ గ్రంథులు. **పరోటిడ్ గ్రంథులు** ఇవి చెవికి ముందు చెంపలో ఉండి , పైన ఉండే మోలార్ దంతముల దగ్గర ఈ గ్రంధి ముగుస్తుంది . **సబ్ మ్యాడ్ లర్ గ్రంధులు** ఈ గ్రంధులు క్రింద దవడ ఉంటాయి , వీటి వాహికలు క్రింద ఉండే ముందరి పళ్ల వెనుకకు ఉంటాయి . **సబ్లింగ్యువల్**   **గ్రంధులు** ఇవి నాలుకకు క్రింద ఉంటాయి , లాలజలమును నోటి లోనికి పంపుతాయి .  పై మూడు  గ్రంధులు దెబ్బ తిన్నపుడు లేదా తగినంత లాల జలమును తయారు చేయనప్పుడు అది లాలగ్రంధి సమస్యకు దారితీస్తుంది 

## చరిత్ర
లాలాజలం 98% నీరు లేని  ఎలక్ట్రోలైట్స్, యాంటీ బాక్టీరియల్ సమ్మేళనాలు. లాలాజల గ్రంథులు మన నోటిలో ఉండే అవయవాల సమూహం లాలాజలాలను స్రవిస్తాయి. ఇది క్షీరదాలలో మాత్రమే కనిపిస్తుంది. ఇది ఎక్సోక్రైన్ గ్రంథి, ఇది శరీరం వెలుపల లేదా శరీర కుహరంలో ఉన్న పదార్థాలను స్రవిస్తుంది. లాలాజలం శ్లేష్మం, లవణాలు, యాంటీ బాక్టీరియల్ పదార్థాలు, ద్రవములు , నోటిలోని పిహెచ్‌ను నియంత్రించే రసాయనాలతో సహా నీటితో వివిధ రసాయనాలను కలిగి ఉంటుంది. మనం రుచి, వాసన, లేదా ఆహారం గురించి  ఆలోచన చేస్తే  లాలాజల పరిమాణం పెరుగుతుంది . మనం నిద్రలోకి వెళ్ళినప్పుడు అది తగ్గుతుంది. సాధారణంగా, లాలాజలం ఒక నీటి పదార్థం, ఇది జీర్ణవ్యవస్థలో ఒక భాగం. లాలాజల గ్రంథులు 1 నుండి 1.5 లీటర్ల లాలాజలాలను 24 గంటల్లో స్రవిస్తాయి. వాస్తవానికి, లాలాజలంలో  నీరు నోటిని తేమగా, శుభ్రంగా ఉంచుతుంది, నమలడం, మింగడం, జీర్ణక్రియ ప్రక్రియలో  లాల జలము సహాయ పడుతుంది. లాలాజలానికి చాలా ఉపయోగాలు ఉన్నాయి.  **జీర్ణ ఎంజైమ్ ఆల్ఫా-అమైలేస్** మన ఆహారంలో ఉన్న పిండి పదార్ధాలను గ్లూకోజ్, మాల్టోస్   జీర్ణము కావడానికి సహాయ పడతాయి . మన నోరు, దంతాలు, గొంతు లోపలి కుహరాన్ని రక్షిస్తుంది.  భోజనం తర్వాత నోటిని కూడా శుభ్రపరుస్తుంది, రుచిగా మనం గ్రహించే రసాయనాలలో కరిగిపోతుంది.  

## చికిత్స
అంటువ్యాధులు, నోటిలో పూత , ఫ్లూ , వంటి వైరల్ ఇన్ఫెక్షన్లు లాలాజల గ్రంథుల వాపుకు కారణమవుతాయి. లాలాజల గ్రంథి వాపుకు కారణమయ్యే ఇతర వైరల్ ఇన్ఫెక్షన్లు ఎప్స్టీన్-బార్ వైరస్ (EBV), సైటోమెగలోవైరస్ (CMV), కాక్స్సాకీవైరస్, మానవ రోగనిరోధక శక్తి వైరస్ (HIV),బాక్టీరియల్ ఇన్ఫెక్షన్లు  లాలాజల గ్రంథి వాపుకు కారణమవుతాయి. జ్వరం, నొప్పి వంటి ఇతర లక్షణాలు వాపుతో పాటు వస్తాయి. బ్యాక్టీరియా సాధారణంగా నోటిలో కనిపించేవి, అలాగే స్టాఫ్ బ్యాక్టీరియా. ఈ అంటువ్యాధులు పరోటిడ్ గ్రంధిని ఎక్కువగా ప్రభావితం చేస్తాయి. నిర్జలీకరణం, పోషకాహార లోపం  తో బ్యాక్టీరియా రావడం జరుగుతుంది .  లాల జల సంభందిత వ్యాధులను చూడటానికి ఎం .ఆర్ .ఐ , సిటి స్కాముల పరీక్షల తో చూసి వైద్యులు తగిన చికిత్సలు చేస్తారు . అవసరమైతే శస్త్ర చికిత్సలు చేస్తారు.   

## లాలాజల గ్రంధులు
* పెరోటిడ్ గ్రంధులు (Parotid glands)
* అధోహనువు గ్రంధులు (Submandibular glands)
* అధోజిహ్వ గ్రంధులు (Sublingual glands)

## లాలాజలం విధులు
* నోరు, జీర్ణకోశాన్ని తేమగా ఉంచుతుంది.
* ఆహారంలోని పిండిపదార్ధలను విచ్ఛిన్నం చేస్తుంది.
* నోటినుండి ఆహారం జీర్ణకోశం వరకు సాఫీగా జారడానికి సాయపడుతుంది.
* నోటిలోని ఆమ్లాల్ని సమానంచేసి దంతక్షయాన్ని నిరోధిస్తుంది.

## మూలాలు

వర్గం:శరీర నిర్మాణ శాస్త్రము
పన్ను

thumb|పన్ను భాగాలు
**పళ్ళు** లేదా **దంతాలు** (Teeth) దవడలకు అమర్చబడి ఉండి మనం ఆహారాన్ని నమలడానికి ఉపకరిస్తాయి. వీటి మొదలు భాగాలు చిగుళ్ళతో కప్పబడి ఉంటాయి.

మానవులలో రెండు జతల పల్లుంటాయి. ముందుగా చిన్నపిల్లలలో వచ్చే పల్లను పాలపల్లు అంటారు. ఇవి 10 పైదవడకి 10 క్రిందిదవడకి ఉంటాయి. తర్వాత వచ్చే 32 పల్లు శాశ్వతంగా మనిషి జీవితాంతం ఉంటాయి. ఇవి 16 పైదవడకి 16 క్రిందిదవడకి ఉంటాయి. కుంతకాలు, రదనికలు, చర్వణకాలు, అగ్రచర్వణకాలు అనే నాలుగు రకాల దంతాలు క్రింద, పైన, కుడి, ఎడమవైపు ఒకే విధంగా ఉంటాయి.

కుంతకాలు ఆహారాన్ని ముక్కలు చేయడానికి, రదనికలు చీల్చడానికి, చర్వణకాలు, అగ్ర చర్వణకాలు నమలడానికి ఉపయోగపడతాయి. ప్రతి దవడ అర్ధ భాగంలో రెండు కుంతకాలు, ఒక రదనిక, రెండు అగ్ర చర్వణకాలు, మూడు చర్వణకాలు ఉంటాయి. దవడ ఎముక లో ఉండే దంత భాగాన్ని మూలం అనీ, బయటకు కనిపించే భాగాన్ని కిరీటం అంటారు. దంతం డెంటయిన్ అనే పదార్థంతో నిర్మితమై ఉంటుంది. ఇది ఎముక కంటే గట్టిగా ఉంటుంది. దంతం లోపల ఉండే కుహరంలో రక్త నాళాలు, నాడీ తంతువులు ఉంటాయి.
దంత విన్యాసం:2/2,1/1,2/2,3/3

## శుభ్రత
దంతాలు ఆరోగ్యంగా ఉండాలంటే ప్రతిరోజు కనీసం ఒకసారి దంతధావనం చేయాలి. ఈ ప్రక్రియ వల్ల దంతాలలో చేరుకున్న చిన్న ఆహారపు ముక్కలు, పాచి తొలగిపోతాయి. 

## ఇవి కూడా చూడండి

* దంతపు తాటి

వర్గం:శరీర నిర్మాణ శాస్త్రము
గొంతు

**గొంతు**, **గొంతుక**, **కంఠము** లేక **గళం** ముక్కు, నోరులకు వెనుక భాగంలో స్వరపేటిక, అన్నవాహిక లకు పైనున్న భాగం. ఇది జీర్ణ వ్యవస్థ, శ్వాస వ్యవస్థలకు రెండింటికి చెందుతుంది. ఆహారం అన్నవాహికలోనికి, గాలి ఊపిరితిత్తులలోనికి ఒకదానితో ఒకటి కలవకుండా దీని ద్వారా వెళ్తాయి.గొంతు లేక గళంలో మూడు భాగాలు ఉంటాయి. ముక్కు వెనుకను, మృదుతాలువునకు పైనా ఉండు గొంతుభాగం ***నాసికాగళం***. నాసికాగళంలోనికి రెండు ప్రక్కలా శ్రవణకంఠ నాళికల ద్వారాలు తెరుచుకుంటాయి. ఈ శ్రవణకంఠ నాళికలు మధ్యచెవులను  గొంతుతో కలుపుతాయి. నాసికాగళం ముందు భాగంలో ముక్కు వెనుక రంధ్రాలు తెరుచుకుంటాయి. వెనుక భాగంలో శ్లేష్మపు పొర క్రింద దళసరి రసికణజాల రాశులు ఉంటాయి.నోటి వెనుక ఉండు గొంతు భాగం ***వక్త్రగళం***. ఈ భాగం అంగిలి  నుంచి కంఠికాస్థి ( హయాయిడ్ ఎముక ) వరకు ఉండే గళభాగం. మృదుతాలువు నుంచి రెండు పక్కలా నాలుక మూలానికి ఒకటి, గళంకు ఒకటి  తెరలు క్రిందకు దిగుతాయి. ఈ తెరల నడిమిలో గళ రసికణ గుళికలు ( టాన్సిల్స్ ) ఉంటాయి. మృదుతాలువు మధ్యభాగం నుంచి కొండనాలుక ( ఉపజిహ్వ ) గొంతులోనికి వ్రేలాడుతుంది. కంఠికాస్థి నుంచి అన్ననాళ ప్రవేశద్వారం వరకు ఉండు గొంతు భాగము ***అధోగళం***. దీనిలో ముందుభాగంలో స్వరపేటిక ఉంటుంది. స్వరపేటికకు మీద నాలుక మూలంలో స్వరపేటిక మూత ఉంటుంది. ఆహారాన్ని శ్వాసపథంనుంచి తప్పించి అన్ననాళంవైపు మరలించుటకు ఈ స్వరపేటిక మూత తోడ్పడుతుంది. స్వరపేటికకు ఇరుప్రక్కల కాయల ఆకారపు గుంతలు ఉంటాయి. గొంతుక స్వరపేటిక క్రింద ఉండే 
thumb|నోరు, నాలుక, గవదలు, మృదుతాలువు కొండనాలుక, నోటివెనుక వక్త్రగళం.
ముద్రికా మృదులాస్థి ( క్రైకాయిడ్ కార్టిలేజ్ ) వెనుక, ముద్రికా గళ నియంత్రణ కండరం (క్రైకో ఫెరింజియల్ స్ఫిన్టరు) క్రింద అన్ననాళంగా కొనసాగుతుంది. ముద్రికా మృదులాస్థి ఉంగరపుటాకారములో ఉంటుంది.

## భాషా విశేషాలు

తెలుగు భాషలో గొంతు పదానికి వివిధ ప్రయోగాలున్నాయి. గొంతు లేదా గొంతుక నామవాచకంగా The throat. కంఠము. The voice, a tone కంఠధ్వని అని అర్ధము. ఉదా: గొంతు పట్టినది I am chocked, i.e., I do not know what to say. నా గొంతు రాసినది I am hoarse. వాని గొంతు కమ్మినది he is hoarse. గొంతుకపోక or గొంతునబడి n. The apple of the throat. గొంతు కూర్చుండు v. n. అనగా To squat down on one's heels. గొంతుకోత n. A cut throat business. A brawl, a quarrel. గొంతెమగోరుచెట్టు n. A plant, Paederia foetida. సారణి, లంజె. సవరము. గొంతెమ్మ ఒక గ్రామదేవత. మహాభారతంలో కుంతి తెలుగులో గొంతిగా మార్పు చెందింది. గొంతి తన తొలి సంతానం కర్ణుడిని పాండవులతో యుద్ధము చేయక వారితో సహా బ్రతికియుండాలని కోరింది. మిగిలిన పాండవులను చంపనని, కాని తాను, అర్జునుడులలో ఒకరే ఆమెకు మిగులుతారని, చివరకు గొంతికి మిగిలేది ఐదుగురు కుమారులు మాత్రమే అని కర్ణుడు గొంతికి (కుంతికి) మాట యిస్తాడు. కుంతి కోర్కెలు గొంతెమ్మ కోరికలు నానుడిగా ప్రసిద్ధికెక్కాయి  n. Whimsical speculations, castles in the air. కోరదగని కోరికల, వెర్రిమూచనలు.

## మూలాలు

వర్గం:శరీర నిర్మాణ శాస్త్రము
కీలు

**కీలు** (Joint) అంతర అస్థిపంజరంలోని రెండు ఎముకలను కలుపుతుంటాయి. వీటిలో కొన్ని కదిలేవి, కొన్ని కదలనివి.

కాళ్ళు చేతులలో ఉన్న కీళ్ళు మన శరీర కదలికకు మనం వివిధ రకాలైన పనులు చేయడానికి తోడ్పడతాయి.

## కీళ్లలో రకాలు
### కదిలే కీళ్లు
* బంతిగిన్నె కీలు ఉ.భుజకీలు, తుంటికీలు
* మడతబందు కీలు ఉ. మోచేయి కీలు, మోకాలు కీలు, అంగుళ్యాస్థుల మధ్య కీళ్లు
* బొంగరపు కీలు ఉ. మొదటి రెండవ వెన్నుపూసల మధ్యకీలు
* శాడిల్ కీలు
* జారుడు కీలు

### కదలని కీళ్లు
* సూదన రేఖలు ఉ.కపాలాస్థుల మధ్య కీళ్లు
* గోంఫోజ్
* షిండై లేజులు

## కీళ్ల వ్యాధులు
ఒకటి కంటే ఎక్కువ కీళ్ళు వాయడాన్ని ఆర్థరైటిస్ అని వ్యవహరిస్తారు. ఇంకా ఏదైనా ప్రమాదాల వలన కూడా ఎముకలు వాపు రావచ్చు. 55 సంవత్సరాల వయసు దాటిన వాళ్ళలో ముఖ్యంగా కీళ్ళ వ్యాధుల వలన బాగా నడవలేని స్థితి వస్తుంది. 
ఆర్థరైటిస్ లో కూడా పలు రకాలు ఉన్నాయి. ఒక్కో రకానికి వేర్వేరు కారణాలు ఉన్నాయి.

## ఉపయక్త గ్రంథ సూచి
జనప్రియ ఆరోగ్య ప్రచురణలు ఆరోగ్యం-కీళ్లు కండరాలు- (సం.)వేదగిరి రాంబాబు, నవంబర్ 1993,పల్లవి పబ్లికేషన్స్ విజయవాడ-2

వర్గం:శరీర నిర్మాణ శాస్త్రము
తిలక్

**తిలక్** పేరుతో అనేక సంబంధిత వ్యాసాలున్నాయి. అవి

* బాలగంగాధర తిలక్ - భారత జాతీయోద్యమ పిత, స్వాతంత్ర్య సమరయోధుడు.
* దేవరకొండ బాలగంగాధర తిలక్ - తెలుగు కవి, నాటకకర్త
* కె.బి. తిలక్ - తెలుగు సినిమా దర్శకుడు
* తిలక్ రాజ్ - భారతీయ క్రికెట్ క్రీడాకారుడు
* కందాళ సుబ్రహ్మణ్య తిలక్‌ ( 1920 జూలై 15) ప్రముఖ స్వాతంత్ర్యసమరయోధులు.
పులికాట్ సరస్సు

right|thumb|పులికాట్ సరస్సులో పడవ
**పులికాట్ సరస్సు** ఆంధ్రప్రదేశ్ లోని అతిపెద్ద సరస్సు, భారతదేశంలో రెండవ పెద్ద సరస్సు. ఇది ఉప్పునీటి సరస్సు అయినప్పటికి, సముద్రపు నీరు, మంచి నీరు కలగలిసి ఉండటం వలన సముద్రపు నీరంత ఉప్పగా ఉండదు. దీని అసలు పేరు ***[[ప్రళయ కావేరి]]***. అది పులికాటుగా మారింది. తమిళనాడు, ఆంధ్రప్రదేశ్ రాష్ట్రాల్లో ప్రధానంగా తిరుపతి జిల్లాలో దాదాపు 250 చ.కి.మీ. వైశాల్యంలో వ్యాపించి ఉంది. వర్షాకాలంలో ఇది 460 చ.కి.మీ. వరకు పెరుగుతుంది. భారతదేశ కోరమాండల్ తీరములో చిల్కా సరస్సు తర్వాత రెండవ అతిపెద్ద సరస్సు. శ్రీహరికోట ద్వీపము పులికాట్ సరస్సును బంగాళా ఖాతము నుండి వేరు చేస్తున్నది. పులికాట్ సరస్సు యొక్క దక్షిణపు ఒడ్డున తమిళనాడు రాష్ట్రములోని తిరువళ్ళువర్ జిల్లాలో పులికాట్ పట్టణం ఉంది. ఇక్కడ పులికాట్ పక్షుల సంరక్షణ కేంద్రం ఉంది.

పులికాట్ సరస్సు 60 కిలోమీటర్ల పొడవు, ప్రదేశాన్ని బట్టి 0.2 నుండి 17.5 కిలోమీటర్ల వెడల్పు ఉంది.

తిరుపతి జిల్లాలో శ్రీ కాళహస్తికి 27 కి.మీ. దూరంలో ఉన్న ఈ చెరువు ఎన్నో జాతుల పక్షులకు, ప్రకృతి సంపదకు నిలయం. 

## చరిత్ర
right|thumb|పులికాట్ పట్టణములో డచ్చివారి చారిత్రాత్మక శ్మశానవాటిక
ఒకటవ శతాబ్దానికి చెందిన ఒక అనామక రచయిత రాసిన ***Periplus of the Erythraean Sea*** అనే గ్రంథంలో పులికాట్ ను భారతదేశ తూర్పు తీరం వెంబడి ఉన్న మూడు ఓడరేవుల్లో ఒకటిగా పేర్కొన్నాడు. రెండవ శతాబ్దంలో టాలెమీ పొందుపరిచిన ఓడరేవుల జాబితాలో ఇది కూడా ఉంది.

13 వ శతాబ్దంలో మక్కాలో కొత్తగా నియమితులైన ఖలీఫాకు కప్పం కట్టడానికి నిరాకరించడంతో వారిని అక్కడ నుంచి బహిష్కరించడంతో వారు నాలుగు ఓడల్లో పడవల్లో బయలు దేరి ఈ తీరానికి వలస వచ్చారు. తర్వాత పోర్చుగీసు వారు ఈ ప్రాంతంలో 1515 ప్రాంతంలో ఒక చర్చిని కూడా నిర్మించారు. దాని తాలూకు శిథిలాలు నేటికీ ఈ ప్రాంతంలో కనిపిస్తాయి. తర్వాత డచ్ వారు కూడా ఇక్కడికి వచ్చారు. 1700 సంవత్సరం నాటికి బ్రిటీష్ ఈస్టిండియా కంపెనీవారు దక్షిణ భారతదేశంలో నెలకొల్పిన అతికొద్ది వర్తకస్థానాల్లో పులికాట్ కూడా ఒకటిగా ఉండేది.

## భౌగోళిక స్వరూపం
ఈ సరస్సు 13.33° - 13.66° ఉత్తరం, 80.23° to 80.25°తూర్పు అక్షాంశ రేఖాంశాల మధ్య విస్తరించి ఉంది. ఎండిపోయిన భాగం కూడా పరిగణనలోకి తీసుకుంటే ఉత్తరం 14.0° దాకా విస్తరించి ఉంది. ఈ సరస్సులో 84% ఆంధ్రప్రదేశ్ లోనూ, 16% తమిళనాడులోనూ విస్తరించి ఉంది.

## సాహిత్యంలో పులికాట్‌
పులికాట్‌ సరస్సు, అక్కడి ప్రజల జీవనము నేపథ్యంగా స.వెం.రమేష్ ప్రళయకావేరి కథలు అనే కథల సంపుటి రచించాడు.

## మూలాలు

## చిత్రమాలిక

Image:Chelonia mydas in Kona Hawaii 2008.jpg|సముద్ర తాబేలు
Image:EsacusRecurvirostris.svg| మందమైన కాళ్లు గల పక్షి
Image:Pulicat Bird Sanctuary.jpg| ఆసియా ఓపెన్బిల్ స్టార్క్
Image:Penaeus vannamei 01.jpg|ప్రాన్
Image:Milkfish.jpg|చానో చానోస్ (మిల్క్ ఫిష్) 
Image:GreaterFlamingo.svg|గ్రేటర్ రాజహంస - ఒక స్కెచ్
Image:A Drama.jpg|పులికాట్ సరస్సు
Image:Osprey mg 9605.jpg|పక్షి



వర్గం:తిరుపతి జిల్లా పర్యాటక ప్రదేశాలు
వర్గం:ఆంధ్రప్రదేశ్ సరస్సులు
పుల్లయ్య వేమారం(వేమవరం) వెళ్ళొచ్చినట్లు

'పుల్లాయావారం చేసావ్.' ఇది మాట వాడుక. సరిగా జరగని లేదా ప్రయోజనము లేక జరిగిన పనిని గురించి వాడబడు పదం. ఆచంట షావుకారు తన పనివాడు పుల్లయ్యకు చెప్పాడు ఇలా "ఒరే పుల్లయ్యా రేప్పొద్దున్నే ఓసారి వేమారం వెళ్ళిరావాల్రా పెందలకడనే లేచి". అప్పుడు పుల్లయ్య "సరేనండయ్యా" అని పుల్లయ్య ఇంటికెళ్ళి పడుకొని మరునాటి ఉదయమే లేచి వేమవరం వెళ్ళి వచ్చేసాడు .తాపీగా మధ్యాహ్నానానికి వచ్చిన పుల్లయ్యను చూసి "ఏరా పుల్లయ్యా ఎక్కడికి పోయావ్ పొద్దున్నే వేమవరం వెళ్ళాలన్నానుగా " అన్నాడు షావుకారు. అప్పుడు పుల్లయ్య "అయ్య నేను పొద్దున్నే లేచి ఎల్లొచ్చేసేనయ్యా ఏమారం" అన్నాడు మన పిచ్చి పుల్లయ్య . "నేను పనేంటో చెప్పకుండా ఎలా వెళ్ళావు. ఎందుకెళ్ళావు ?ఎందుకొచ్చావు? నీకు చెప్పడం నా తప్పు " అని వాపోయాడు షావుకారు. 

:పై కథనం మీదుగా ఈ సామెత పుట్టిందని ఒక వాదన.

మరొక కథనం ఈ సామెత మీదుగా.

సింగడు అద్దంకి వెళ్లినట్టు (సిద్దడు అద్దంకి వెళ్ళొచ్చినట్టు) - యజమానుల దగ్గర సిద్దడు పనివాడు, ఏంచెప్పినా సరిగా చేయడని అనుకొంటుంటారు. ఒక రోజు రాత్రి యజమానులు తనను ప్రొద్దున్నే అద్దంకి పంపించాలనుకోవటం విని, ఎలాగైనా మెప్పు పొందవచ్చని, అక్కడ పనేంటో తెలుసుకోకుండానే వాళ్ళు లేచే సరికి అద్దంకి వెళ్ళి వచ్చాడు. వివరం /ఉపయోగం లేకుండా ఎవరైనా వ్యక్తి పనిని చేసే సందర్భంలో ఈ సామెతను వాడతారు.

అసలు సామెత " సింగడు అద్దంకి పోనూ పోయాడు రానూ వచ్చాడు " అని. దీని వివరం ఒక భార్యా భర్త పొద్దు పోయిన తరువాత రేపు సింగడిని (తమ పాలేరు) అద్దంకి పంపాలి అని అనుకోవడం విని. అద్దంకి వెళ్ళవలసిన అవసరం ఏమిటో తెలుసుకోకుండా, తెల్లవారకముందే సింగడు అద్దంకి వెళ్ళి వస్తాడు. తొందరపాటుతో అసలు విషయం తెలుసుకోకుండా నిష్ప్రయోజకరమైన పనులుచేసే వారికి ఈ సామెత వాడుతారు. 

వర్గం:సామెతలు
వీరంపాలెం (కామవరపుకోట)

**వీరంపాలెం** పశ్చిమ గోదావరి జిల్లా, కామవరపుకోట మండలానికి చెందిన ఒక రెవెన్యూయేతర గ్రామం.. ఇది జిల్లా కేంద్రమైన ఏలూరు నుండి జంగారెడ్డిగూడెం వెళ్ళే దారిలో తడికలపూడి గ్రామం నకు కి.మి 5 దూరంలో ఉంది.ఇక్కడ ప్రధాన వృత్తి వ్యవసాయం. ఇక్కడ పామాయిల్, కొబ్బరి, పుగాకు వంటి మెరక పంటల వ్యవసాయం జరుగుతుది. చుట్టుప్రక్కల జీడిమామిడి తోటలు బాగా ఉన్నాయి.ఇదే పేరుగల మరి కొన్ని గ్రామాల కోసం అయోమయ నివృత్తి పేజీ వీరంపాలెం చూడండి.
## మూలాలు

వర్గం:కామవరపుకోట మండలం లోని రెవెన్యూయేతర గ్రామాలు
వరాహ పురాణము

right|thumb|వరాహస్వామి భూదేవి అడిగే ప్రశ్నలకు జవాబు చెప్పడం

పద్దెనిమిది పురాణాలలో ఒకటైన ఈ వరాహపురాణం వరాహ దేవుడు భూదేవి మానవ కళ్యాణం గురించి అడిగిన ప్రశ్నలకు చెప్పిన విషయాలు **వరాహ పురాణం**లో ఉన్నాయి. దీనిలోని శ్లోకాల సంఖ్య 24,000 
## అష్టాదశ(18) పురాణములు
### అష్టాదశ పురాణములు గుర్తుంచుకునే శ్లోకం
 మద్వయం భద్వయం చైవ బ్రత్రయం వచతుష్టయం
 అనాపద్లింగకూస్కాని పురాణాని పృథక్ పృథక్

### శ్లోక వివరణ
*"మ" ద్వయం -- మత్స్య పురాణం, మార్కండేయ పురాణం
*"భ" ద్వయం -- భాగవత పురాణం, భవిష్య పురాణం
*"బ్ర" త్రయం -- బ్రహ్మ పురాణం, బ్రహ్మ వైవర్త పురాణం, బ్రహ్మాండ పురాణం
*"వ" చతుష్టయం -- విష్ణు పురాణం, వరాహ పురాణం, వామన పురాణం, వాయు పురాణం
మిగిలిన వాటి పేర్ల మొదటి అక్షరాలు మాత్రమే తీసుకుని శ్లోకపాదం కూర్చటం జరిగింది:
*అ -- అగ్ని పురాణం
*నా -- నారద పురాణం
*పద్ -- పద్మ పురాణం
*లిం -- లింగ పురాణం
*గ -- గరుడ పురాణం
*కూ -- కూర్మ పురాణం
*స్కా -- స్కాంద పురాణం

### అష్టాదశ పురాణాలు వరుసగా
#బ్రహ్మపురాణము, 
#పద్మపురాణము,
#విష్ణుపురాణము,
#వాయుపురాణము,
#శ్రీమద్భాగవతపురాణం, 
#నారదపురాణం, 
#మర్కండేయపురాణం,
#అగ్నిపురాణం,
#భవిష్య పురాణం,
#బ్రహ్మవైవర్త పురాణం,
#లింగపురాణం,
#వరాహపురాణం,
#స్కాందపురాణం,
#వామన పురాణం,
#కూర్మపురాణం,
#మత్స్య పురాణం,
#గరుడపురాణం,
#బ్రహ్మాండ పురాణం.

## వరాహ పురాణంలోని ప్రధానాంశాలు
భూదేవి సృష్టి క్రమమం గురించి ప్రశ్నలు వరాహదేవుడు ఆదిసృష్టి గూర్చి సమాధానం చెప్పాడు. 
*ప్రియవతోపాఖ్యానం, 
*రైభ్య బృహస్పతి సంవాదము, 
*వసుకథ, 
*ధర్మవ్యాధోపాఖ్యానము, 
*మత్స్యావాతార కథ, 
*దుర్జయుని వృత్తాంతము, 
*దుర్జయగౌరముఖ సంవాదము, 
*మార్కండేయ గౌరముఖ సంవాదము, 
*పితృ దేవతల ఆవిర్భావము, 
*శ్రాద్ధ వర్ణనము, 
*శ్రాద్ధ విధి, 
*ప్రరమాకథ, 
*ప్రజాపాల కథలో ఈ పురాణంలో చెప్పబడ్డాయి. అంతే కాకుండా తిథుల విశేషాలు ప్రత్యేకంగా చెప్పబడినవి. 
*దుర్వాసస్సత్యతవుల 
*సమవాదరూపమున 
*ద్వాదశివ్రతము, 
*ధన్యవ్రత, 
*కాంతివ్రత కథలు చెప్పబడింది. 
*విష్ణువారద సంవాదమున యుగాదుల ప్రమాణము, 
*బ్రాహ్మాణ పరిభ్రష్టత, 
*ప్రాయశ్చిత్తకాండ కూడా చెప్పబడినవి. 
*జంభూ ద్వీపాది భౌగోళిక వర్ణనము విశేషంగా చెప్పబడింది. అంతేకాకుండా 
*శక్తి లీలలు, 
*నారాయణార్చన విధానం, 
*కోలాముఖ తీర్థ వర్ణనం, 
*ఋతు భేదముననుసరించి ఋతువులలో చేయవలసిన అర్చన భేదములు, 
విష్ణు మాయ కథలైన 
*సోమశర్మోపాఖ్యానము 
*కోలాముఖ కుబ్జామ్రక తీర్థవర్ణనం చెప్పబthidua visheshalu
డ్డాయి.

వర్గం:అష్టాదశ పురాణములు
వర్గం:పురాణాలు
పెండేకంటి వెంకటసుబ్బయ్య

**పెండేకంటి వెంకటసుబ్బయ్య** (జ: జూన్ 18, 1921 - అక్టోబర్ 12, 1993), ఆంధ్రప్రదేశ్ రాష్ట్రానికి చెందిన రాజకీయ నాయకుడు, పార్లమెంటు సభ్యుడు. వీరు నంద్యాల లోక్‌సభ నియోజకవర్గం నియోజకవర్గం నుండి లోక్‌సభకు నాలుగు పర్యాయాలు ఎన్నికయ్యారు. వెంకటసుబ్బయ్య 1980 నుండి 1984 వరకు కేంద్ర ప్రభుత్వములో గృహ, పార్లమెంటరీ వ్యవహారాల శాఖా మంత్రిగా పనిచేశాడు. ఈయన బీహార్, కర్ణాటక రాష్ట్రాలకు గవర్నరుగా కూడా పనిచేశాడు.

## బాల్యం, విద్య
వెంకటసుబ్బయ్య కర్నూలు జిల్లా, బనగానపల్లె సంస్థానంలోని సంజామల గ్రామంలోని ఒక సంపన్న రైతు కుటుంబంలో, 1921 జూన్ 18న జన్మించాడు. నంద్యాలలో విద్యార్థిగా ఉన్నప్పుడే జాతీయోద్యమ కార్యక్రమాల్లో జైలు శిక్షను లెక్కచేయకుండా క్రియాశీలకంగా పాల్గొన్నాడు. ఈయన కనకమ్మను వివాహం చేసుకున్నాడు. వీరికి ముగ్గురు కుమారులు, ఇద్దరు కుమార్తెలు.

వెంకటసుబ్బయ్య మదనపల్లె బీటీ కళాశాలలో చదువుతున్న రోజుల్లో క్విట్ ఇండియా, హోం రూల్ ఉద్యమంలో భాగంగా ఇప్పటి సబ్ కలెక్టర్ కార్యాలయం ముందు బీటీ కళాశాల విద్యార్థులు పెద్ద ఎత్తున ధర్నా నిర్వహించారు. కార్యాలయాన్ని ముట్టడించి లోపలికి దూసుకెళ్ళే ప్రయత్నం చేశారు. అప్పట్లో ధర్నాలంటే ఆషామాషీ కాదు. చాలా పెద్ద నేరం కింద జమకడతారు. ఆందోళన చేసే వారిపై బ్రిటీష్ పోలీసులు విచక్షణారహితంగా లాఠీ చార్జీ చేశారు. వెంకటసుబ్బయ్యతో పాటు సహ విద్యార్థులైన కోట్ల విజయ భాస్కర్ రెడ్డి, సి.దాస్, నూతి రాధా కృష్ణయ్య తదితర 40మంది విద్యార్థులను అరెస్టు చేశారు.

బనగానపల్లె సంస్థానంలో కాంగ్రేసును స్థాపించి, స్వాతంత్ర్యం తర్వాత 1948లో బనగానపల్లె సంస్థానం భారతదేశంలో విలీనం కావటానికి దోహదపడ్డాడు. 1948లో మద్రాసు శాసనసభ సభ్యుడయ్యాడు. ఆ తరువాతి కాలంలో నంద్యాల లోక్‌సభ సభ్యునిగా 27 సంవత్సరాలు ప్రాతినిధ్యం వహించాడు.

## ఇతర విశేషాలు
గాంధేయవాది అయిన వెంకటసుబ్బయ్య వాసవీ విద్యాసంస్థలను స్థాపించి, వాసవీ ఇంజనీరింగ్ కళాశాల,  పెండేకంటి న్యాయ కళాశాల, పెండేకంటి ఇన్స్టిట్యూట్ ఆఫ్ మేనేజిమెంట్,  వాసవీ సంగీత, నాట్య కళాశాల మొదలైన అనేక విద్యాసంస్థల స్థాపనకు దోహదపడ్డాడు.

## మూలాలు

వర్గం:1921 జననాలు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:6వ లోక్‌సభ సభ్యులు
వర్గం:7వ లోక్‌సభ సభ్యులు
వర్గం:1993 మరణాలు
వర్గం:ఆర్య వైశ్యులు
వర్గం:కర్నూలు జిల్లా నుండి ఎన్నికైన లోక్‌సభ సభ్యులు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా స్వాతంత్ర్య సమర యోధులు
వర్గం:కర్నూలు జిల్లా విద్యాదాతలు
వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు
వర్గం:కర్నూలు జిల్లాకు చెందిన గవర్నర్లు
వర్గం:కర్నూలు జిల్లాకు చెందిన కేంద్ర మంత్రులు
వర్గం:బీహార్ గవర్నర్లు
వర్గం:కర్ణాటక గవర్నర్లు
దువ్వూరి సుబ్బమ్మ

దేశ బాంధవి **దువ్వూరి సుబ్బమ్మ** (జ: 1880 - మ: 31 మే, 1964) స్వాతంత్ర్యోద్యమంలో పాల్గొని జైలుకు వెళ్ళిన మెట్టమెదటి ఆంధ్ర మహిళ. సమాజసేవిక, స్త్రీ జనోద్ధరణకు కృషి చేసిన మహిళ.

సుబ్బమ్మ తూర్పుగోదావరి జిల్లా రామచంద్రపురం మండలం ద్రాక్షారామం గ్రామంలో 1880 సంవత్సరం నవంబరు నెలలో మధ్యతరగతి వైదిక బ్రాహ్మణ కుటుంబంలో మల్లాది సుబ్బావధాని దంపతులకు జన్మించింది. ఈమె భర్త దువ్వూరి వెంకయ్య. ఈమెకు బాల్య వివాహం జరగడం, భర్తను చిన్నతనంలోనే కోల్పోయి బాల్య వితంతువు అయ్యింది. చదువుకోలేదు. అయితే ఈమెకు వెంకటశాస్త్రి బంధువు అవటం వల్ల ఆయన సుబ్బమ్మకు సాహిత్యంలో శిక్షణ ఇచ్చాడు. సుబ్బమ్మ స్వాతంత్ర్యోద్యం వైపు అడుగులు వేసి కాకినాడలో జరిగిన రాజకీయ సమావేశంలో పాల్గొని సంపూర్ణ స్వాతంత్ర్యాన్ని లక్ష్యంగా బలపరుస్తూ అనర్గళంగా మాట్లాడింది. ఈమె కంఠం చాల గంభీరంగా ఉండడం వల్ల మైకులు లేకపోయినా ఆమె ప్రసగించే ఉపన్యాసం చాలా దూరం వినిపించేది. ఈమె పాడిన పాటలు ఆంగ్లేయులకు వినిపించకుండా డప్పులు డబ్బాలు వాయించేవారు. ఈమె 1922 సంవత్సరంలో సహాయ నిరాకరణోద్యమంలో ప్రముఖ పాత్ర వహించింది. అంతే కాకుండా ఈమె ఉప్పు సత్యాగ్రహం, క్విట్ ఇండియా ఉద్యమాలలో పాల్గొంది. ఒక సన్నివేశంలో ఈమెను ఆంగ్లేయులు  నిర్భంధించి, క్షమాపణ చెబితే విడిచి పెడతామనప్పుడు "నా కాలి గోరు కూడా అలా చేయదు" అని నిస్సంకోచంగా చెప్పిన ధైర్యవంతురాలు. ఒకసారి పెద్దాపురంలో పెద్దాడ కామేశ్వరమ్మ అనే వ్యక్తి వన భోజనాల పేరుతో ఒక రాజకీయ సభ ఏర్పాటు చేసిందని, అందులో సుబమ్మ పాల్గొటుంటున్నట్లు ఆంగ్లేయ పోలీసులు తెలుసుకొని అక్కడ దాడి చేశారు. దీనికి సుబమ్మ ఆగ్రహించి వారిపై విరుచుకుపడింది, ఆమె ధైర్యానికి చూసి మిగిలిన వారు ధైర్యం తెచ్చుకొని మిగతా వారు బ్రిటిష్ రక్షక దళాలపై విరుచు పడ్డారు.

సుబ్బమ్మ మహాత్మా గాంధీ ఆదేశాలపై ఖద్దరు కట్టింది. విరాళాలు సేకరించి స్త్రీలకు విద్య నేర్పింది, వసతి సౌకర్యాలు ఏర్పాటు చేసింది. రాజమండ్రిలో సనాతన స్త్రీవిద్యాలయం అనే బాలికల పాఠశాలను స్థాపించింది. స్వాతంత్ర్యం వచ్చినప్పుడు ఈమె అందరికి మిఠాయిలు పంచింది. ఈమె 16 సంవత్సరాల పాటు ఏ.ఐ.సి.సి. సభ్యురాలిగా ఉన్నారు. కాకినాడలో 1923లో జరిగిన కాంగ్రేసు సభలో ఈమెకు 'దేశ బాంధవి' అనే గౌరవం ఇచ్చారు.జవహర్ లాల్ నెహ్రూ మరణానంతరం, 1964 సంవత్సరం మే 31న ఈమె పరమపదించింది.

## మూలాలు

## బయటి లింకులు

* ఈనాడు పత్రిక నుండి దువ్వూరి సుబ్బమ్మ గారి గురించి
* 20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

వర్గం:1880 జననాలు
వర్గం:1964 మరణాలు
వర్గం:తూర్పు గోదావరి జిల్లా మహిళా స్వాతంత్ర్య సమర యోధులు
వర్గం:మహిళా రాజకీయ నాయకులు
వర్గం:ఆదర్శ వనితలు
సాయిబాబా

**సాయిబాబా** పేరుతో అనేక సంబంధిత వ్యాసాలున్నాయి.

***[[జి.ఎన్.సాయిబాబా|గోకరకొండ నాగసాయిబాబా]]** (1967 - 2024 అక్టోబరు 12) భారతీయ పండితుడు, రచయిత, మానవ హక్కుల కార్యకర్త, ప్రొఫెసర్. 
*షిర్డీ సాయిబాబా
*సత్య సాయి బాబా - పుట్టపర్తి సాయిబాబా
*శ్రీ సాయిబాబా - 1950 లో విడుదలైన తెలుగు సినిమా
శిశ్నము

thumb|342x342px
**శిశ్నము** (Penis) పురుషుని బాహ్య జననేంద్రియము. ఇది సంభోగంలో, మూత్రవిసర్జనలో ఉపయోగపడుతుంది.

ఆడవారిలో స్త్రీగుహ్యాంకురము వలె పురుషాంగం చాలావరకు అదే పిండ కణజాలం నుండి అభివృద్ధి చెందుతుంది. పురుషాంగం, యురేత్రా చుట్టూ ఉన్న చర్మం ఒకే పిండ కణజాలం నుండి వస్తుంది, దీని నుండి ఆడవారిలో లాబియా మినోరాను అభివృద్ధి చేస్తుంది. అంగస్తంభన అనేది పురుషాంగం గట్టిపడటం, పెరగడం, ఇది లైంగిక ప్రేరేపణ సమయంలో సంభవిస్తుంది.

## మానవులలో శిశ్నము నిర్మాణం

మానవుని శిశ్నము మూడు స్తంభాల వంటి నిర్మాణాలలో చేయబడి ఉంటుంది: వానిలో రెండు కార్పొరా కెవర్నోజా, మధ్యలో ఒక కార్పస్ స్పాంజియోజమ్.

కార్పస్ స్పాంజియోజమ్ యొక్క చివరి భాగం బల్బు మాదిరిగా తయారై గ్లాన్స్ పెనిస్ ఏర్పడుతుంది. ఇది పూర్వ చర్మంతో కప్పబడి ఉంటుంది. ఈ చర్మం ముందుకు వచ్చినప్పుడు గ్లాన్స్ ను పూర్తిగా కప్పి, వెనుకకు వెళ్ళినప్పుడు గ్లాన్స్ కనిపించేటట్లు చేస్తుంది. శిశ్నం యొక్క క్రిందభాగంలో పుర్వ చర్మం గ్లాన్స్ కు ఒక మ్యూకస్ పొరచేత కలుపబడి ఉంటుంది. దీనిని ఫ్రెన్యులమ్ అంటారు.

మూత్ర వ్యవస్థలోని చివరి భాగమైన ప్రసేకం కార్పస్ స్పాంజియోజమ్ మధ్యలో నుండి వెళ్ళి గ్లాన్స్ చివరగా ముత్రద్వారం లేదా మియాటస్ లోకి తెరుచుకొంటుంది. ఇది మూత్ర విసర్జన సమయంలో మూత్రం, స్కలనం సమయంలో శుక్రం ప్రవాహానికి రెండింటికి మార్గంగా పనిచేస్తుంది. 

వీర్యం, వృషణంలో ఉత్పత్తి చేయబడుతుంది, జతచేయబడిన ఎపిడిడిమిస్ లో నిల్వ చేయబడుతుంది. స్ఖలనం సమయంలో, వీర్యం వాస్ డిఫెరెన్స్ పైకి వస్తుంది, మూత్రాశయం మీదుగా, వెనుకకు వెళ్ళే రెండు నాళాలు. సెమినల్ వెసికిల్ చేత ద్రవాలు జతచేయబడతాయి, వాస్ డిఫెరెన్లు స్ఖలనం వాహికగా మారుతాయి, ఇవి ప్రోస్టేట్ గ్రంథి లోపల మూత్రాశయంలో కలుస్తాయి. ప్రోస్టేట్, బల్బౌరెత్రల్ గ్రంథి మరింత స్రావాలను జోడిస్తాయి, వీర్యం పురుషాంగం ద్వారా స్ఖలనం చేయబడుతుంది.

పెరినల్ రాఫే పురుషాంగం యొక్క పార్శ్వ భాగాల మధ్య కనిపించే భాగం, ఇది పురుషాంగం యొక్క ఉదరము వైపు లేదా దిగువ భాగంలో కనుగొనబడింది.

మానవ పురుషాంగం ఇతర జంతువుల నుండి భిన్నంగా ఉంటుంది, ఎందుకంటే వీటికి అంగస్తంభన ఎముక లేదు, నిటారుగా ఉన్న స్థితికి చేరుకోవడానికి రక్త ప్రవాహంపై ఆధారపడి ఉంటుంది.

## వివిధ పేర్లు
మొడ్ద, మేహనం, పురుషాంగానికి వందకి పైగా పేర్లు వాడుకలో ఉన్నాయి. మొడ్డ, పిచ్చకాయ, సుల్లి, అంగం, శృంగారాంగం, పండు, తేనెపండు, బుల్లిపండు, బుజ్జిగాడు, లింగం, బెల్లకాయ, దండం, మదనదండం, దుడ్డు, తొండం, సూదంటురాయి, మగతనం, పొత్రం, సుస్, రోకలి, మన్మధబాణం, బుల్లోడు,దె౦గుడుకాయ

## ఇవి కూడా చూడండి

* అంగస్తంభన
* అంగచూషణ
* వీర్యము
* హస్త ప్రయోగం
* సంభోగం

## మూలాలు

వర్గం:శరీర నిర్మాణ శాస్త్రము
శిలీంధ్రం

**శిలీంధ్రాలు** (ఆంగ్లం: Fungus) ఒక రకమైన సూక్ష్మక్రిములు. ఇవి మట్టిలో విరివిరిగా ఉంటాయి. వీటిలో 70,000 రకాలు గుర్తించబడ్డాయి. ఇవి ప్రపంచవ్యాప్తంగా మొక్కలలో, జంతువులలో, మానవులలో వివిధ రకాలైన వ్యాధులు కలుగజేస్తాయి. కొన్ని ప్రాణాంతకముగా మారే అవకాశం ఉంది. శిలీంధ్రాల గురించి తెలియజేసే విజ్ఞానాన్ని మైకాలజీ అంటారు.

## ఉనికి
శిలీంధ్రాలు విశ్వవ్యాప్తంగా ఉన్నాయి. ఇవి గాలిలో, నీటిలో, నేలపై, నేలలోను, సజీవ, నిర్జీవ దేహలలో ఉంటాయి. అత్యధిక జాతులు కుళ్ళుచున్న సేంద్రీయ పదార్థాలపై పూతికాహారులు గా (Saprophytes) జీవిస్తున్నాయి. నీటిలో నివసించే శిలీంధ్రాలు ఆదిమమైనవి. వీటికన్నా పరిణతి చెందినవి మృత్తికావాసం చేసేవి. వీటికన్నా పరిణతి చెందినవి పరాన్నజీవులు.

కొన్ని జంతువుల, వృక్షాల దేహాలలో పరాన్నజీవులు (Parasites) వివిధ వ్యాధులను కలుగజేస్తున్నాయి.

కొన్ని శిలీంధ్ర ప్రజాతులు వృక్షాల వేరు వ్యవస్థలలో శిలీంధ్ర మూలాలు (Mycorrhiza) గా ఏర్పడి సహజీవనం చేస్తూ, నీరు, లవణ పోషణకు ఉపకరిస్తాయి. చాలా వృక్ష జాతులు (90% పైగా) వాని మనుగడకు ఈ విధంగా శిలీంధ్రాలపై ఆధారపడి ఉంటాయి. ఈ విధమైన సహజీవనం మానవులకు చాలా ప్రాచీన కాలం అనగా ఇంచుమించు 400 మిలియను సంవత్సరాల నుండి తెలుసును. ఇవి మొక్కలు భూమి నుండి పీల్చుకునే నత్రజని, ఫాస్ఫేటు మొతాదులను పెంచుతాయి. కొన్ని శిలీంధ్రాలు ఒక మొక్క నుంచి మరొక మొక్కకు పిండి పదార్థాలు మొదలైన ఆహార పదార్థాలను తరలిస్తాయి.
[right|thumb|upright|[Polypores growing on a tree in Borneo]]

## ఉపయోగాలు
*  ఆహారపదార్ధాలలో పాల నుండి పెరుగును తయారుచేసేవి శిలీంధ్రాలు. 
* బేకరీలలో గోధుమ రొట్టెను మెత్తగా చిన్నచిన్న రంధ్రాలతో తయారుచేసేవి కూడా ఇవే.
* మద్యం తయారీలో వీటిని విస్తృతంగా ఉపయోగిస్తారు.
* పెన్సిలిన్ వంటి చాలా రకాల సూక్ష్మజీవి నాశకాలు (Antibiotics) ను శిలీంద్రాల నుండి తయారుచేస్తారు. ఇవి ప్రమాదకరమైన బాక్టీరియా వ్యాధుల నుండి మనను కాపాడుతున్నాయి.
* పుట్టగొడుగులు ఆహారంగా మనకందరకు చాలా ఇష్టం. వీటిలో కొన్ని విషపూరితమైనవి గలవని మరిచిపోవద్దు.

## వ్యాధులు
### మనుషులలో
కొన్ని శిలీంధ్రాలు మానవులలో ముఖ్యంగా రోగ నిరోధకశక్తి లోపించిన వారిలో ప్రాణాంతకమైన వ్యాధుల్ని కలుగజేస్తాయి. ఏస్పర్జిలస్, కాండిడా, క్రిప్టోకాకస్,  *[[హిస్టోప్లాస్మా]]*,  and *[[న్యూమోసిస్టిస్]]* మొదలైనవి. కొన్ని వ్యాధికారక శిలీంధ్రాలు తామర వంటి చర్మ వ్యాధుల్ని కలుగజేస్తాయి.

### వృక్షాలలో
* అగ్గి తెగులు - వరి
* ఆకుపచ్చకంకి తెగులు - సజ్జ
* కొరడా కాటుక తెగులు - చెరకు
* టిక్కా ఆకుమచ్చ తెగులు - వేరుశెనగ

## మూలాలు

## బయటి లింకులు

* The WWW Virtual Library: Mycology
* MykoWeb
* Illinois Mycological Association Mycological Glossary
* Tree of Life web project: Fungi 
* ''Fungal Biology'', *[[University of Sydney]], School of Biological Sciences*, June, 2004. – Online textbook
* ''The Fifth Kingdom'' – Online textbook
* CABI Bioscience Databases - Includes *Index Fungorum* genus and species names and top-down hierarchy
* Comparative Analysis of Fungal Genomes (at DOE's IMG system)
* Fungi Bioluminescence Laboratory - Chemistry Institute, University of Sãం Paulo, Brazil

వర్గం:శిలీంధ్రాలు
వర్గం:జీవ శాస్త్రము
పరస

**పరస **, పల్నాడు జిల్లా, పెదకూరపాడు మండలానికి చెందిన రెవెన్యూయేతర గ్రామం.

ప్రసిధ్ద పుణ్యక్షేత్రం అమరావతికి 10కి.మీ దూరంలో ఉంది. చుట్టూ తాడిచెట్లతో, పచ్చని పొలాలతో అలరారే ఈ గ్రామం గతంలో తెలుగుదేశం పార్టీకి పెట్టనికోట. జనాభా కేవలం 800 మాత్రమే, కానీ పరసకి పెదకూరపాడు నియోజకవర్గ స్దాయిలో పేరుంది. గ్రామం నుంచి నూతలపాటి వెంకటశివరావు( తెలుగుదేశం పార్టీ గుంటూరు జిల్లా కార్యదర్శి), అమరనేని కోటేశ్వరరావు (కోటయ్య) (కాంగ్రెస్ నాయకులు) జిల్లాస్ఢాయిలో గుర్తింపు పొందారు.

ప్రముఖ టీవి ప్రయోక్త ఓంకార్ ఈ గ్రామానికి చెందినవాడు. ఈ గ్రామ పూర్వ సర్పంచిగా పనిచేసిన సరిపూడి కోటయ్య (1920-1990) గ్రామాభివృద్దిలో తనవంతు పాత్ర పోషించాడు. కోటయ్య హయాంలోనే గ్రామానికి విద్యుదీకరణ జరిగింది. తరువాత సర్పంచిగా చేసిన వెంకటశివరావు జిల్లాస్ధాయిలో తనకున్న విస్త్రుతపరిచయాలను ఉపయోగించి గ్రామానికి త్రాగునీరు, సిమెంట్ రోడ్లు మంజూరు చేయించాడు. రిజర్వేషన్లలో భాగంగా 2001లో జరిగిన ఏకగ్రీవ ఎన్నికల్లో దళితమహిళ కొండవీటి మేరమ్మ సర్పంచిగా, నూతలపాటి అరుణ, రాములు తదితర మహిళలు వార్డు సభ్యులుగా ఎన్నికై చరిత్ర సృష్టించారు. ఇందుకు గాను ఆంధ్రప్రదేశ్ రాష్ట్రప్రభుత్వ ప్రశంసలు కూడా పొందారు. ప్రస్తుత సర్పంచిగా నంబూరి నాగేశ్వరరావు ఏకగ్రీవంగా ఏన్నికయ్యాడు.

## గ్రామ ప్రముఖులు

*నర్రా వెంకయ్య చౌదరి -  కవి
* సరిపూడి వెంకటకృష్ణయ్య (1900-1977) - మాజీ మునసబు
* సరిపూడి కోటయ్య (1920 - 1990) - మాజీ సర్పంచి
* నూతలపాటి వెంకటకృష్ణారావు -  వైద్యులు
* ఓంకార్ - ప్రముఖ టీవి యాంకర్ (జెమిని, ఆదిత్య, జీ తెలుగు)

## మూలాలు

## వెలుపలి లంకెలు

వర్గం:పెదకూరపాడు మండలం లోని రెవిన్యూయేతర గ్రామాలు
మశూచి

మశూచి (smallpox) ఒక భయంకరమయిన అంటువ్యాధి. వేరియోలా వైరస్ (స్మాల్ పాక్స్ వైరస్) అనే విషజీవాంశాల వలన వచ్చే చర్మవ్యాధి (Variola virus )ఈ వ్యాధినే 'స్మాల్‌పాక్స్ (smallpox) ' లేదా 'స్పోటకం'  లేదా పెద్దమ్మవారు అని అంటారు.	 
'వేరియోల వైరస్' వల్ల ఈ వ్యాధి . ఈ వ్యాక్సిన్‌ మశూచితో పోరాడే విధంగా రోగనిరోధక శక్తిని పెంచుతుంది. ఈ వ్యాక్సిన్‌ ప్రపంచవ్యాప్తంగా అందుబాటులోకి రావడంతో మశూచి తగ్గుముఖం పట్టింది. అయితే ఈ వ్యాధి పూర్తిగా కనుమరుగు అవడానికి రెండు శతబ్దాలు పట్టింది. 1980లో ప్రపంచ ఆరోగ్య సంస్థ  భూమిపై మశూచి వ్యాధి పూర్తిగా తొలగిపోయిందని ప్రకటించింది.

## లక్షణాలు
ముఖం, వీపు, ఛాతీ భాగములో దురదతో కూడిన చర్మవ్యాధి.ఈ వ్యాధి సోకిన మూడోరోజు శరీరం మీద ఎర్రని చిన్న గుల్లలు 
నీటితో కూడిన బొబ్బలు వస్తాయి.చివరకు ఒకలాంటి ద్రవంతో పొక్కులుగా మారతాయి. ఈ పొక్కులు శరీరంపై గుంటలతో కూడిన మచ్చల్ని శాశ్వతంగా ఏర్పరుస్తాయి.
ఈ లక్షణాలకు ముందు 2 రోజులు తేలికపాటి దగ్గు, జలుబు, తేలికపాటి జ్వరము, తలనొప్పి, నీరసము, ఆకలి తగ్గుట, తేలికపాటి కడుపునొప్పిలాంటి లక్షణాలు కనిపిస్తాయి.

## ఎలా వ్యాపిస్తుంది
ప్రత్యక్ష స్పర్శ, రోగి వాడిన వస్తువులను వాడటం ద్వారా ఈ వ్యాధి సంక్రమిస్తుందిచికెన్ పాక్స్ తో బాధపడుతున్న వ్యక్తిని - ఆరోగ్యంగా వున్నవారు తాకిన; వారు తుమ్మినప్పుడు - దగ్గినప్పుడు - వైరస్ క్రిములు గాలి ద్వారా ఎదుటవున్న వారిలో ప్రవేశించి - ఈ జబ్బు వస్తుంది. ఇది ఒకరినుండి ఇంకోకరికి సోకే అంటువ్యాధి. చర్మముపై లక్షణాలు కనపడక ముందు 2 రోజులనుండి - దద్దుర్లు పూర్తిగమాని, మచ్చలుగా తయారయ్యేంతవరకు ఈ క్రిములు ఆరోగ్యవంతులకు సోకే అవకాశం వుంటుంది. చిన్నపిల్లలు, యుక్తవయస్సు వారిలో ఈ వ్యాధి ఎక్కువ శాతం వస్తుంది. చిన్నపిల్లల సంరక్షణ సంస్థలు, పాఠశాలలు, మురికి వాడలలో ఈ వ్యాధి వ్యాప్తి చెందుతుంది.

## తీసుకోవలసిన జాగ్రత్తలు
దద్దుర్లను, బొబ్బలను గీరకూడదు, చిట్లించరాదు.
వీలైనంతవరకు పిల్లలకు గోళ్ళు లేకుండా చేయాలి, రాత్రులలో- తెలియకుండా గీచుకోకుండునట్లు - చేతులకు శుభ్రమైన గుడ్డకాని, గ్లౌజులుకాని తొడగాలి. పిల్లలకు ఈ జాగ్రత్త నేర్పించాలి, చెప్పాలి.
వీలైనంతవరకు చల్లని నీటితో/గోరువెచ్చని నీటితో స్నానము చేయించిన దురదలు కాస్త తగ్గుతాయి.
కాలమిన్ లోషన్ తో చర్మముపై పూత దురదను కాస్త తగ్గిస్తుంది.
జ్వరము, దగ్గు అధికంగా వున్నా, డాక్టరును సంప్రదించి వైద్యం చేయించడం అవసరం.
ఆస్పిరిక్ లాంటి మందు వాడరాదు.
సులభంగా జీర్ణమగు అహార పధార్దాలు, ద్రవపదార్దాలు తీసుకోవాలి.
పూర్తిగా విశ్రాంతి తీసుకోవాలి.
చికెన్ పాక్స్ వున్న వారి వస్తువులు, బట్టలు, సబ్బు మొదలైనవి వేరుగా వుంచాలి. వాడినబట్టలను - వేడినీళ్ళతో శుభ్రపరచాలి.
ప్రతిరోజు శుభ్రమైన దుస్తులు వాడాలి.
వ్యక్తిగత పరిశుభ్రత చాలా అవసరం.

## మందులు

* టెకోవిరిమాట్

## మూలాలు

వర్గం:వ్యాధులు
వర్గం:వైరల్ వ్యాధులు
హంసల దీవి

**హంసల దీవి** గుంటూరు జిల్లా తెనాలి మండలానికి చెందిన రెవెన్యూయేతర గ్రామం. ఈ గ్రామం రేపల్లెకు 30 కి.మీ దూరాన (సుమారు) ఒక ఊరు. ఎక్కువగా బెస్తవారు నివసిస్తారు. ప్రజల ప్రధాన వృత్తి చేపలు పట్టటము, వ్యవసాయము.

## ఇవి కూడా చూడండి
* హంసలదీవి - కృష్ణాజిల్లా

## మూలాలు

వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:తెనాలి మండలం లోని రెవిన్యూయేతర గ్రామాలు
వ్యాధి

thumb|వ్యాధికారక సూక్ష్మక్రిములు
అనారోగ్య పరిస్థితిని **వ్యాధి** లేదా **[[రోగము]]** (లాటిన్ Morbus, ఫ్రెంచి Maladie, జర్మన్ Krankheit, స్పానిష్ Enfermedad, ఆంగ్లం Disease) అంటారు. వ్యాధులు కలుగకుండా మన శరీరంలోని రోగ నిరోధక శక్తి మనల్ని కాపాడుతుంది.

## వ్యాధి కారణాలు
చాలా రకాల వ్యాధులకు కారణాలు తెలియదు. కొన్ని వ్యాధులు వివిధ రకాలైన కారణాల వలన కలుగవచ్చు. కొన్ని మనలోనే అంతర్గతంగా ఉంటే, కొన్ని బాహ్య కారణాలుగా ఉంటాయి. జన్యు సంబంధమైనవి అంతర్గత కారణాలు. పోషకాహార లోపాలు, వాతావరణంలోని కారకాలు, వ్యాధికారక క్రిమికీటకాదులు బాహ్య కారణాలు. కొన్ని వ్యాధులలో ఈ రెండు కారకాల పాత్ర ఉంటుంది.

వ్యాధి కారకాలను సంఘ, మానసిక, రసాయన, జీవ కారకాలుగా వర్గీకరించవచ్చును. కొన్ని కారకాలు ఒకటి కంటే ఎక్కువ తరగతులలో ఉండవచ్చును. ఉదాహరణకు వాతావరణంలో జీవ, రసాయన కారకాలు రెండూ ఉండవచ్చును.

## వ్యాధుల వ్యాప్తి
ఒకరి నుండి మరొకరికి వ్యాప్తి చెందే వ్యాధులు - అంటువ్యాధులు. ఇవి వైరస్, బాక్టీరియా,ఫంగస్, ఇతర పరాన్న జీవుల (parasites) వలన సంక్రమిస్తాయి. జలుబు, క్షయ, తామర, పొట్టపురుగులు వీటికి ఉదాహరణలు.
ఈ వ్యాధులు వివిధ రకాలుగా వ్యాప్తిచెందుతాయి. కొన్ని గాలి ద్వారా, కొన్ని కీటకాల ద్వారా, కొన్ని మురికి నీరు లేదా అపరిశుభ్రమైన ఆహారం ద్వారా, మరికొన్ని స్పర్శ(touch) వలన, సెక్స్ ద్వారా వ్యాపిస్తాయి. ఈ విధమైన వ్యాప్తిని మనం చాలా వరకు నివారించవచ్చును.

### రకాలు
* దోమలచే వ్యాపించు వ్యాధులు
* నీటి ద్వారా వ్యాపించు వ్యాధులు
* గాలి ద్వారా వ్యాపించు వ్యాధులు

## వ్యాధుల నివారణ

కొన్ని రకాల వ్యాధులు రాకుండా ముందు జాగ్రత్త చర్యలు తీసుకోవడం ద్వారా వీటి నుండి మనల్ని రక్షించుకోవచ్చును. దీనినే వ్యాధి నివారణ (Disease Prevention) అంటారు. వ్యాధి వచ్చిన తర్వాత వైద్యం (Treatment) చేసుకోవడం కన్నా ఇది చాలా విధాలుగా ఉత్తమమైన పద్ధతి.

## ఇవి కూడా చూడండి
* హంటింగ్టన్'స్ వ్యాధి
* కవసాకి వ్యాధి
* నిర్లక్ష్యం చేయబడిన ఉష్ణమండల వ్యాధులు

వర్గం:జీవ శాస్త్రము